钦定古今图书集成/明伦汇编/氏族典/第428卷 > 赵煚
## 钦定古今图书集成/明伦汇编/氏族典/第428卷 > 赵煚

按《隋书赵煚传》：“煚字贤通，天水西人也。祖超宗，魏河
东太守。父仲懿，尚书左丞。煚少孤，养母至孝，略涉书
史，周太祖引为相府参军事，累转中书侍郎。闵帝受
禅，迁陕州刺史。时周人于江南岸置安蜀城以御陈，
陈将吴明彻屡为寇患，煚勒兵御之，前后十六战，每
挫其锋。以功授开府仪同三司，迁荆州总管长史，入”
为民部中大夫，除益州总管长史。未几，入为天官司
会，累迁御正上大夫。高祖为丞相，迁大宗伯。及践阼，
煚授玺绂，进位大将军，赐爵金城郡公。出为陕州刺
史。俄转冀州刺史，甚有威德。开皇十九年卒。子义臣，
官至太子洗马，后同杨谅反，诛。